ಬಹುತೇಕ ಉಪಕರಣಗಳು ಡಿಜಿಟಲ್ ಕ್ಯಾಮೆರಾಗಳನ್ನು ಒಳಗೊಂಡಿರುತ್ತವೆ ಅಥವಾ ಸಂಯೋಜಿತಗೊಂಡಿರುತ್ತವೆ. ಉದಾಹರಣೆಗೆ, ಮೊಬೈಲ್ ಫೋನ್‌ಗಳು ಸಾಮಾನ್ಯವಾಗಿ ಡಿಜಿಟೆಲ್ ಕ್ಯಾಮೆರಾ ಹೊಂದಿರುತ್ತವೆ; ಅವನ್ನು ಕ್ಯಾಮೆರಾ ಫೋನ್‌ಗಳೆಂದು ಎಂದು ಕರೆಯಲಾಗುತ್ತದೆ. ಪಿಡಿಎ,ಲ್ಯಾಪ್ ಟಾಪ್,ಹಾಗೂಬ್ಲ್ಯಾಕ್ ಬೆರ್ರಿ ಮುಂತಾದ ಸಣ್ಣ ಎಲೆಕ್ಟ್ರಾನಿಕ್ ಉಪಕರಣಗಳು (ವಿಶೇಷವಾಗಿ ಸಂವಹನಕ್ಕಾಗಿ ಬಳಕೆಯಾಗುವಂತವು) ಹಾಗೆಯೇ ಕ್ಯಾಮ್‌ಕೋಡರ್ ಗಳು ಸಾಮಾನ್ಯವಾಗಿ ಡಿಜಿಟಲ್ ಕ್ಯಾಮೆರಾ ಹೊಂದಿರುತ್ತವೆ. ಕಡಿಮೆ ಸ್ಟೋರೇಜ್ ಸಾಮರ್ಥ್ಯದಿಂದ ಹಾಗೂ ಗುಣಮಟ್ಟಕ್ಕಿಂತ ಅನುಕೂಲಕ್ಕೆ ಹೆಚ್ಚು ಒತ್ತುಕೊಡುವುದರಿಂದ, ಬಹುತೇಕ ಸಂಯೋಜಿತ ಕ್ಯಾಮರಾಗಳು ಲಾಸಿಯಲ್ಲಿ ಆದರೆ ಜೆಪಿಇಜಿ ರೂಪದಲ್ಲಿ ಚಿತ್ರಗಳನ್ನು ಸ್ಟೋರ್ ಮಾಡುತ್ತವೆ.

ಡಿಜಿಟೆಲ್ ಕ್ಯಾಮೆರಾಗಳನ್ನು ಒಳಗೊಂಡ ಮೊಬೈಲ್ ಫೋನುಗಳನ್ನು 2001ರಲ್ಲಿ ಜಪಾನಿನಲ್ಲಿ ಜೆ-ಫೋನ್ ಕಂಪನಿಯು ಬಿಡುಗಡೆ ಮಾಡಿತು. 2003ರಲ್ಲಿ ಡಿಜಿಟೆಲ್ ಕ್ಯಾಮೆರಾಗಳಿಗಿಂತ ಹೆಚ್ಚು ಕ್ಯಾಮೆರಾ ಫೋನ್‌ಗಳೇ ಮಾರಾಟವಾದವು. 2006ರಲ್ಲಿ ರೀಲ್ ಕ್ಯಾಮರಾ ಮತ್ತು ಡಿಜಿಟಲ್ ಕ್ಯಾಮರಾ ಎರಡನ್ನೂ ಕ್ಯಾಮರಾ ಫೋನ್‌ಗಳು ಹಿಂದಿಕ್ಕಿದವು. ಕ್ಯಾಮೆರಾ ಫೋನ್‌ಗಳು ಕೇವಲ 5 ವರ್ಷದಲ್ಲಿ 1 ಬಿಲಿಯನ್ ಸಂಖ್ಯೆಯಲ್ಲಿ ಮಾರಾಟವಾದವು. 2007ರ ಹೊತ್ತಿಗೆ ಅರ್ಧಕಿಂತ ಹೆಚ್ಚು ಮೊಬೈಲ್ ಫೋನುಗಳು ಕ್ಯಾಮೆರಾ ಫೋನುಗಳೇ ಆಗಿಬಿಟ್ಟಿದ್ದವು.

ಡಿಜಿಟಲ್ ಕ್ಯಾಮೆರಾಗಳ ಶ್ರೇಣಿಯಲ್ಲಿ ಸಂಯೋಜಿತ ಕ್ಯಾಮೆರಾಗಳು, ರೆಸಲ್ಯೂಷನ್, ಆಪ್ಟಿಕಲ್ ಗುಣಮಟ್ಟ, ಪರಿಕರಗಳನ್ನು ಉಪಯೋಗಿಸುವ ಸಾಮರ್ಥ್ಯ ಮುಂತಾದ ತಾಂತ್ರಿಕ ವಿಷಯಗಳ ದೃಷ್ಟಿಯಿಂದ, ಅತ್ಯಂತ ಕಡೆಯ ಸ್ಥಾನವನ್ನು ಪಡೆದುಕೊಳ್ಳುತ್ತವೆ. ಕ್ಷಿಪ್ರ ಬೆಳವಣಿಗೆಯಿಂದ ಡಿಜಿಟೆಲ್ ಕ್ಯಾಮೆರಾ ಹಾಗೂ ಕ್ಯಾಮೆರಾ ಫೋನ್‌ಗಳ ನಡುವಣ ಅಂತರ ಕೊನೆಯಾಗುತ್ತಿದೆ ಮತ್ತು ಮೇಲ್ವರ್ಗದ ಕ್ಯಾಮೆರಾ ಫೋನುಗಳು ಅದೇ ಪೀಳಿಗೆಯ ಕೆಳವರ್ಗದ ಡಿಜಿಟಲ್ ಕ್ಯಾಮರಾಗಳೊಂದಿಗೆ ಸ್ಪರ್ಧಿಸುತ್ತಿವೆ.

ರೀಲ್ ಕ್ಯಾಮರಾದಿಂದ ಡಿಜಿಟಲ್ ಕ್ಯಾಮೆರಾಗಳಾಗಿ ರೂಪಾಂತರ
ಏಕೀಕರಣ
ದೃಶ್ಯ ಸಾಂದ್ರತೆ
ಫೋಟೋಗಳನ್ನು ಮುದ್ರಿಸುವಿಕೆ